Յո Ջին Գու

Յո Ջին Գու (հանգըլ՝ 여진구, հանջա՝ 呂珍九, ), հարավկորեացի դերասան։

Յոն սկսել է իր կարիերան որպես երեխա դերասան, դեբյուտը եղել է «Տխուր Ֆիլմ» ֆիլմով (2005 թ.)։ Կրելով «Ազգի փոքրիկ եղբայր» կեղծանունը, նա սկսել է խաղալ հիմնական կերպարների երիտասարդ դերերը կինոնկարներում և հեռուստատեսային դրամաներում, ինչպիսիք են «Սառեցված ծաղիկը» (2008 թ.), «Հսկան» (2010 թ.), «Լուսինը ընդունում է Արևին» (2012 թ.) և «Կարոտում եմ քեզ» (2012 թ.): Նա հայտնի է դարձել` խաղալով «Հվայի։ Հրեշ տղան» (2013 թ.) թրիլլերում, ինչի համար պարգևատրվել է «Լավագույն նորեկ դերասան» անվանակարգում Blue Dragon Film մրցանակաբաշխության ժամանակ։

Դրանից հետո նա գլխավոր դերեր է ստանձնում «Կրակիր իմ սրտին» (2015 թ.), «Երկար ճանապարհ դեպի տուն» (2015 թ.) և «Վիշապի մարտիկները» (2017 թ.) ֆիլմերում։ Նա նաև նկարահանվել է «Նարնջի մարմելադ» (2015 թ.), «Արքայական Գամբլերը» (2016 թ.), «Շրջանակ»  (2017 թ.), «Վերամիավորված աշխարհներ» (2017 թ.) դրամաներում։

Վաղ կյանք և կրթություն 
Յոն ծնվել է 1997 թվականի օգոստոսի 13-ին։ Երեխա հասակում Յոն ուզում էր հանդես գալ հեռուստատեսությամբ և խնդրում է իր ծնողներին նկարահանվելու հնարավորություն տալ իրեն։ Ծնողների աջակցությամբ նա դերասանի վարպետության դասեր է անցնում և վերջապես կատարում իր նորամուտը մեծ էկրանին «Տխուր Ֆիլմ»-ում (2005 թ.)։ 
Նա ավարտել է Նամգանգի ավագ դպրոցը 2016 թվականին։ Ներկայումս նա սովորում է Չունգ-Անգ համալսարանում, մասնագիտացել է թատրոնի բաժնում։

Կարիերա

2005-2011 

2005 թվականին Յոն ութ տարեկան հասակում առաջին անգամ հանդես է գալիս «Տխուր Ֆիլմ» ֆիլմով։ Նա 150 մասնակիցներից ընտրվել է Պակ Հի Չանի դերի համար, չնայած նրան, որ նախկինում երբեք փորձառություն չի ունեցել։ Նա արժանացել է իր առաջին մրցանակին որպես լավագույն երեխա դերասան «SBS Drama Awards»֊ի ժամանակ։

2010 թվականին նա նկարահանվել է «Հսկան» դրամայում` խաղալով Լի Բոմ Սուի երիտասարդ կերպարի դերում։ Յոյի խոսքերով սա առաջին անգամն էր, որ նա լիովին կլանվել է դերով և սկսել լրջորեն զբաղվել դերասանի աշխատանքով։

2011 թվականին նա խաղացել է «Ռազմիկ Բեկ Դոնգ Սու» պատմական դրամայում` մարմնավորելով երիտասարդ կերպար։ Նա նաև կարճ հանդես է եկել երիտասարդ Դդոլ-Բոկի դերում` «Խորը արմատներով ծառը» դրամայում։ Խաղի հետ կապված պահանջները ներկայացնում էր հիմնական դերակատար Յանգ Հյոկը, ով հավանություն էր տվել Յոյին, երբ վերջինս մարմնավորում էր նրա կերպարի երիտասարդ տարիները «Տազզա» դրամայում։

2012։ Հանրաճանաչություն 
2012 թվականին Յոն մեծ համբավ է ձեռք բերում, երբ նկարահանվում է «Լուսինը ընդունում է Արևին» ֆանտաստիկ դրամայում` կատարելով երիտասարդ թագաժառանգի դերը։ Դրամայի վարկանիշը հասել է 40 %֊ի և ձեռք բերել «ազգային դրամայի» կարգավիճակ։ Սրան հաջորդում է «Կարոտելով քեզ» մելոդրամայի լավ ընդունելությունը։ Իր երկու ֆիլմերի համար նա հաղթել է Լավագույն Երիտասարդ Դերասան անվանակարգում` MBC Դրամա Մրցանակաբաշխության ժամանակ։

2013-ից մինչև հիմա. անցում գլխավոր դերերի 
2013 թվականին Յոն նկարահանվում է «Հվայի. Հրեշ տղան» թրիլլերում, ինչի համար գովասանքի է արժանանում և հաղթում է մի քանի «Լավագույն նորեկ դերասան» անվանակարգերում այնպիսի մրցանակաբաշխություններում, ինչպիսիք են Կապույտ Վիշապ ֆիլմերի մրցանակաբաշխությունը և Կորեայի կինոքննադատների ասոցիացիայի մրցանակաբաշխությունը։ Նա ամենակրտսեր դերասանն է, ով տասնվեց տարեկան հասակում արժանացել է «Լավագույն նորեկ դերասան» մրցանակին Կապույտ Վիշապ ֆիլմերի մրցանակաբաշխության ժամանակ։ ։  Նույն տարում նա ընտրվել է «Potato Star 2013QR3» սիթքոմում խաղալու համար։

2015 թվականին նա նկարահանվում է «Կրակիր իմ սրտին» ֆիլմում, որը նկարահանվել է Ջոնգ Յու Ջոնգի կողմից գրված համանուն բեսթսելլերի հիման վրա։ Նրա առաջին գլխավոր դերը եղել է «Նարնջի մարմելադ» հեռուստասերիալում` խաղալով պատանի վամպիրի դեր։ Ֆիլմի սցենարը հիմնված է նույնանուն վեբթունի վրա։ Նույն տարում նա նկարահանվում է նաև «Երկար ճանապարհի դեպի տուն» կորեական պատերազմական ֆիլմում։ Փորձառու դերասան Սոլ Քյունգ Գուն, ով նույնպես խաղում է այդ ֆիլմում, մեծապես առաջադրել է Յոին Յոնգ Գվանգի դերի համար։ Յոն վերջնական ընտրվում է դերի համար և նրա հետ կնքվում է պայմանագիր։

2016 թվականին Յոն խաղում է Թագավոր Յոնջոյի դերում SBS֊ի Արքայական Գամբլերը դրամայում և տարեվերջին արժանանում է Գերազանցության մրցանակին՝ SBS Դրամա Մրցանակաբաշխությունում։

2017 թվականին Յոն նկարահանվում է TVN- ի Շրջանակ գեղարվեստական դրամայում և «Մթնշաղի զինվորները» պատմական ֆիլմում․ երկուսի պրեմիերան էլ լինում է մայիսին։ Նա նաև ընտրվում է հատուկ տեսքով նկարահանվելու համար «1987։ Երբ օրը եկավ» ֆիլմում, հիմնված հունիսյան ժողովրդավարական վերելքի վրա։ Ֆիլմը միավորում է նրա հետ Տնօրեն Ջան Ջուն Հվանին և դերասան Կիմ Յուն Սոկին «Հվայի։Հրեշ տղան» դրամայից։ Հուլիսին նա նկարահանվում է SBS֊ի Միավորված աշխարհներ սիրային դրամայում։

2018 թվականին Յոն պատրաստվում է վերադառնալ էկրան «Բացարձակ ընկեր» փոքրիկ ռոմանտիկ կատակերգությունով, հիմնաված նույնանուն ճապոնական մանգայի շարքի վրա։

Ֆիլմագրություն

Ֆիլմեր

Հեռուստասերիալներ

Իրական Շոու

Պատմություն

Տեսահոլովակներ

Երաժշտական թատրոն

Մասնակցություն փառատոններին

Մրցանակներ և անվանակարգեր

Արտաքին հղումներ 

 Yeo Jin-goo  at Janus Entertainment

Ծանոթագրություններ 

Հարավկորեացի դերասաններ
Հեռուստատեսային դերասաններ
Հարավկորեացի կինոդերասաններ